
CONSILIUL JUDEŢEAN
HOTĂRÂRE

privind aprobarea utilizării parțiale în anul 2015 a excedentului 
anual al bugetului local rezultat la încheierea exerciţiului bugetar 
la 31 decembrie 2014
Consiliul Judeţean Bistriţa-Năsăud, întrunit în şedinţă extraordinară, în prezenţa a 27 de consilieri judeţeni;

Având în vedere:

- expunerea de motive nr. II/291/09.01.2015 a Vicepreşedintelui Consiliului Judeţean Bistriţa-Năsăud;
- raportul nr. IIB/292/09.01.2015 al Direcţiei economice din cadrul Consiliului Judeţean Bistriţa-Năsăud;
- prevederile art. 58 din Legea nr. 273/2006 privind finanţele publice locale, cu modificările şi completările ulterioare;
- adresa nr. 132/06.01.2015 a Direcției tehnice, investiții, lucrări publice din cadrul Consiliului Judeţean Bistriţa-Năsăud;
- extrasul de cont al bugetului local la data de 31 decembrie 2014 emis de Trezoreria municipiului Bistrița, înregistrat la Consiliul Județean Bistrița-Năsăud sub nr. IIA/293/09.01.2015;
- extrasul de cont al bugetului local la data de 31 decembrie 2014 emis de Trezoreria municipiului Bistrița, înregistrat la Consiliul Județean Bistrița-Năsăud sub nr. IIA/385/12.01.2015;

- raportul nr. IBa/548/14.01.2015 al Comisiei economice.
În temeiul prevederilor art. 45 alin. (2) lit. a), art. 91 alin. (1) lit. b) alin. (3) lit. a), art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă utilizarea parțială în anul 2015 a excedentului anual al bugetului local rezultat la încheierea exerciţiului bugetar la 31 decembrie 2014, în sumă de 9902 mii lei din suma totală de 18216 mii lei, la secţiunea de  dezvoltare, astfel:

a) obiectivul de investiţii «Reabilitare DJ 151 limită judeţ Mureş - Bistriţa» în sumă de 4890 mii lei, reprezentând garanția executată pentru acest obiectiv și neutilizată până la 31.12.2014;

b) obiectivul de investiţii «Îmbrăcăminți bituminoase ușoare pentru lucrarea DJ 172 Poienile Zăgrii» în sumă de 1298 mii lei, sumă încasată în data de 31.12.2014 prin Programul Național de Dezvoltare Locală în baza Ordonanţei de Urgenţă a Guvernului nr. 28/2013;

c) obiectivul de investiţii «Amenajarea și modernizarea DJ 172 H km 14+043-25+593 Matei - Fântânele - DJ 151» în sumă de 1339 mii lei, din care: 600 mii lei încasați în data de 31.12.2014 prin Programul Național de Dezvoltare Locală în baza Ordonanţei de Urgenţă a Guvernului nr. 28/2013, iar diferența de 739 mii lei fiind contribuție din bugetul local, reprezentând contravaloare lucrări executate în anul 2014;

d) «Fond extindere groapă deşeuri» în sumă de 866 mii lei, reprezentată de sumele încasate ca redevență în cadrul contractului de delegare prin concesiune a serviciului public de management și operare a centrului de management integrat al deșeurilor Tărpiu;
e) obiectivul de investiţii «Concept de amenajare, funcționare și revitalizare a unor spații interioare și curții Muzeului Județean Bistrița-Năsăud» în sumă de 1050 mii lei, reprezentând prefinanțare încasată în luna decembrie 2014;
f) obiectivul de investiţii «Modernizare DJ 173, km 60+300-66+488  Milaş - limită judeţ Mureş» în sumă de 100 mii lei;

g) obiectivul de investiţii «Modernizare DJ 170, km 13+500-24+500  Negrileşti - limită judeţ Maramureş» în sumă de 64 mii lei;

h) obiectivul de investiţii «Modernizare DJ 171, km 0+000-39+500 Uriu - limită judeţ Maramureş» în sumă de 100 mii lei;

i) actualizare documentaţii - DJ 172 D în sumă de 120 mii lei;


j) actualizarea studiilor şi expertizelor şi actualizare DALI - Reabilitarea şi restaurarea castelului de la Posmuş în sumă de 75 mii lei.

Art.2. Prezenta hotărâre a fost adoptată cu un număr de 25 voturi ‘‘pentru’’.

Art.3. Prezenta hotărâre se publică în Monitorul Oficial al judeţului Bistriţa-Năsăud.


Art.4. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.

Art.5. Prezenta hotărâre se comunică de către Serviciul administraţie şi relaţii publice cu:
· Direcţia economică;
· Administraţia Judeţeană a Finanţelor Publice Bistriţa-Năsăud;
· Instituţia Prefectului judeţul Bistriţa-Năsăud.

VICEPREȘEDINTE,

